- Ακίνητος! - Όχι!
Ο δόκτωρ Πέρσινγκ.
Ο ενθουσιασμός του υπερβαίνει τη διακριτικότητά του.
Τι έχεις για μένα;
ΣΤΑ ΠΡΟΗΓΟΥΜΕΝΑ
Αν επισκεφτώ τον πλανήτη
και φέρω αποδείξεις ότι κολύμπησα στα Ύδατα της Ζωής,
τότε, σύμφωνα με το Δόγμα, θα έχω εξιλεωθεί.
Δεν έχουν τίποτα το μαγικό τα ορυχεία του Μάνταλορ.
Οι πρόγονοί μας έβγαζαν μπεσκάρ από εκεί, και τα υπόλοιπα είναι προκαταλήψεις.
"Αυτά τα ορυχεία χρονολογούνται στην εποχή του πρώτου Μάνταλορ.
"Σύμφωνα με τη λαϊκή παράδοση, αποτελούσαν το κρησφύγετο του Μυθόσαυρου."
"Ορκίζομαι στο όνομά μου
"και στο όνομα των προγόνων."
Εξιλεώθηκα.
Είμαι μάρτυρας.
Κολύμπησες στα Ύδατα της Ζωής.
Είσαι και πάλι Μανταλόριαν.
Να πηγαίνουμε τώρα;
Να σε ρωτήσω κάτι;
Τι θέλεις;
Είδες τίποτα εκεί κάτω;
Είδα το χάσμα να με προσπερνά καθώς έπεφτα.
Δεν είχα αντιληφθεί ότι ήταν τόσο βαθύ.
Δεν ήταν.
Οι βομβαρδισμοί κατά την Εκκαθάριση μάλλον προκάλεσαν σεισμούς.
Είδες τίποτα έμβιο;
Έμβιο; Σαν τι;
Τίποτα.
Πάμε να φύγουμε.
Πήγαινέ με στο σκάφος μου, και θα αποχωρήσω.
Θα σου είμαι για πάντα ευγνώμων.
Θα σε προσκαλούσα για φαγητό,
αλλά μάλλον δεν θα ξαναβγάλεις την περικεφαλαία.
- Αυτός είναι ο τρόπος. - Αυτός είναι ο τρόπος.
Χτυπηθήκαμε!
Κάτι έρχεται γρήγορα κατά πάνω μας.
Μοιάζει με σμήνος καταδιωκτικών TIE.
Πόσο κοντά είμαστε στον Καλεβάλα;
Όχι μακριά.
Πήγαινέ μας εκεί για να απογειώσω το Ν-1.
Θα τους ξεφύγεις;
Δεν θα αντέξουν οι ασπίδες μας. Θέλω να τους απωθήσεις.
Από πού ήρθαν;
Έχω τσαντίσει αρκετούς πολέμαρχους.
Θυμώνουν όταν καταλαμβάνεις τα σκάφη τους.
Μη μου πεις...
Ετοιμάσου για έφοδο.
Δεν θα μπορέσω να κόψω ταχύτητα.
Τα καταδιωκτικά είναι πιο ζόρικα από τα μαχητικά.
Θες ακόμα να πας στο σκάφος σου;
Δεν βλέπω άλλη επιλογή.
Έφτασα στο Ν-1. Έρχομαι προς εσένα.
Μην ανησυχείς, από μικρή πετάω σ' αυτές τις χαράδρες.
Αν και πέρασε καιρός από τότε.
Ευχαριστώ για τη βοήθεια.
Έμειναν άλλα δύο.
Πήγαινε δεξιά. Θα βρεθούμε στην άλλη πλευρά.
Πάει κι αυτό. Ένα έμεινε.
Το 'χω.
Καθόλου άσχημα για αντίκα.
Έχεις ζημιές;
Μόνο στις ασπίδες. Εσύ;
Ούτε γρατζουνιά.
Ας γυρίσουμε στη βάση για σιγουριά.
Ωραίο σημάδι.
Περίμενε. Βλέπω κάτι στο ραντάρ.
Όχι!
Οι αλήτες βομβάρδισαν το σπίτι μου!
Μπο, έχουμε παρέα.
Μπο, άκουσέ με.
Πρέπει να φύγεις από κει.
Είναι πάρα πολλά. Πρέπει να φύγουμε από δω.
Παραείναι πολλά τα σκάφη για αυτοκρατορικό πολέμαρχο.
- Σου στέλνω συντεταγμένες μετάβασης. - Για πού;
Κάπου όπου δεν θα μας βρουν.
ΚΕΦΑΛΑΙΟ 19 Η ΠΡΟΣΗΛΥΤΗ
Το εκτιμώ που μου επιτρέπετε να μιλήσω εδώ απόψε.
Το Πρόγραμμα Αμνήστευσης μού έσωσε τη ζωή.
Πολλοί από μας δεν είχαν άλλη επιλογή παρά να υπηρετήσουν την Αυτοκρατορία.
Τώρα, όμως, η Νέα Δημοκρατία μάς δίνει μια δεύτερη ευκαιρία.
Σας ευχαριστώ γι' αυτό.
Πιστεύω πως η επιδίωξη της γνώσης είναι ό,τι πιο ευγενές μπορεί να κάνει κάποιος.
Δυστυχώς, η έρευνά μου χρησιμοποιήθηκε για κάτι βάναυσο και απάνθρωπο,
κατ' εντολή ενός απελπισμένου ατόμου
που ήθελε να εκμεταλλευτεί την κλωνοποίηση για να εξασφαλίσει περισσότερη ισχύ.
Παρά την κατάχρηση του έργου μου στο παρελθόν,
ελπίζω εφεξής να βοηθήσω τη Νέα Δημοκρατία με όποιον τρόπο δύναμαι.
Μολονότι το κεφάλαιο αυτό έχει κλείσει και μετανιώνω για όσα έκανα,
σας διαβεβαιώ ότι οι αρχικές προθέσεις μου ήταν αγαθές.
Όταν ήμουν μικρός, έχασα τη μητέρα μου.
Το άτομο που θαύμαζα όσο κανένα άλλο.
Την πρόδωσε η καρδιά της.
Αν η απλή κλωνοποίηση οργάνων ήταν διαθέσιμη στην πατρίδα μου,
ο θάνατός της θα μπορούσε εύκολα να αποφευχθεί.
Τότε ήταν που ορκίστηκα να καταστήσω σκοπό της ζωής μου
την αρωγή προς ομοιοπαθούντες.
Χάρη στο πρωτοποριακό έργο των Καμινόαν,
γνωρίζουμε πια ότι ένα άτομο μπορεί να κλωνοποιηθεί
από μία μόνο αλληλουχία DNA.
Μέσω της έρευνάς μου, έλπιζα
να συνδυάσω γονιδιώματα για να δημιουργήσω ρεπλίκες
που θα συγκέραζαν τα βέλτιστα χαρακτηριστικά και των δύο δοτών.
Είναι συναρπαστικό.
Τα πρώτα δημιουργήματα απέρριψαν τη φόρμουλα σχεδόν αμέσως.
- Όμως... - Δόκτωρ,
θα είστε ενθουσιασμένος που εργάζεστε πλέον για μια κυβέρνηση
που εκτιμά τη συνεισφορά σας, έτσι;
Ασφαλώς. Είμαι πολύ τυχερός.
Κι εμείς το ίδιο, δρα Πέρσινγκ.
Πώς σας φαίνεται η πόλη; Άνετη, ελπίζω.
Ναι.
Αν και τα πάντα είναι άνετα σε σχέση με τον Εξωτερικό Δακτύλιο.
Αδυνατώ να τον φανταστώ.
Παραλίγο να στρατολογηθώ.
Με φαντάζεστε να υπηρετώ;
Αυτό το έκανε η Αυτοκρατορία.
Ζητώ συγγνώμη.
Αυτοκρατορία, επαναστάτες, Νέα Δημοκρατία... Έχασα το μέτρημα.
Γι' αυτό πλέον κρατώ το στόμα μου κλειστό.
Προτιμάμε να μην μπλεκόμαστε.
Σας αξίζει ό,τι καλύτερο, δόκτωρ.
Μετά απ' όλα όσα περάσατε, δείξατε μεγάλη γενναιότητα.
Αποτελείτε πηγή έμπνευσης.
Χαίρομαι πολύ που εργάζεστε για μας πλέον.
Ευχαριστώ.
Βλέπω ότι πάτε στη Στέγη Αμνηστευμένων.
Συγχαρητήρια για τη συμμετοχή σας στο πρόγραμμα.
Ευχαριστώ.
Είστε καιρό στον Κορουσάντ;
Όχι.
Θα διαπιστώσετε ότι η πόλη είναι θεσπέσια.
Φροντίστε να επισκεφτείτε τον Βοτανικό Κήπο Σκάιντομ.
Τα μάισες έχουν ανθίσει και το θέαμα είναι το κάτι άλλο.
Κι αν έχετε χρόνο,
το Γαλαξιακό Μουσείο φιλοξενεί μια υπέροχη έκθεση
για την τεχνολογία υπερδίνησης.
Μπορείτε να πάτε μια εκδρομή
στο Ολογραφικό Μουσείο Εξαφανισμένων Ζώων.
Τα πλάσματα που εκτίθενται είναι συναρπαστικά.
Τα μάνταμπογκ του Μάλασταρ είναι τελείως...
Φτάσαμε κιόλας.
Στέγη Αμνηστευμένων.
Παρακαλώ, προσέξτε καθώς εξέρχεστε του οχήματος.
Καλό σας απόγευμα.
Ναι. Είχα πει επί λέξει ότι ήμουν "σε ανοδική πορεία".
Καλέ μου, δεν παίρνουμε προαγωγή.
Όχι, εσύ δεν παίρνεις.
Μου άρεσε.
Έλα να πιεις ένα ποτό μαζί μας.
Αμνηστευμένος Αξιωματικός Μ34.
Αμνηστευμένος Επιστήμων L52.
Καινούριος είσαι;
Τι εννοείς;
Στο πρόγραμμα.
Το προδίδουν οι καρφίτσες σου.
Ναι. Μεταφέρθηκα πρόσφατα από το Ίδρυμα Επανένταξης.
Καλώς ήλθες στη Στέγη Αμνηστευμένων.
Είναι παράδεισος σε σχέση με πριν.
Από δω οι G27, M40, G68.
Δόκτωρ.
Όλα καλά;
Δεν περίμενα να δω εδώ κάποιον από το σκάφος του Μοφ Γκίντεον.
Του Γκίντεον;
Δεν ήξερα πως δούλευες γι' αυτόν.
Άκουσα πως δραπέτευσε καθ' οδόν προς το δικαστήριο.
Όχι, αυτό το είπαν για συγκάλυψη.
Εγώ άκουσα πως τον συνέδεσαν σε ιδεογδάρτη.
Προσπαθώ να μην τον σκέφτομαι πια.
Χάρη στο πρόγραμμα επανένταξης, μπορώ να συνεισφέρω στη Νέα Δημοκρατία.
Όπως εσύ.
Όπως όλοι μας.
Ζήτω η Νέα Δημοκρατία.
Ζήτω η Νέα Δημοκρατία!
Ζήτω η Νέα Δημοκρατία.
Κάθισε, δόκτωρ.
Δεν περίμενα να δω εδώ τόσους πολλούς από εμάς.
Ναι, κι εγώ στην αρχή ξαφνιάστηκα.
Δεν θα το χειριζόταν έτσι η Αυτοκρατορία.
Όχι. Με τίποτα.
Δεν το 'χαν με τη μεταμέλεια.
Επισκέφτηκες τα αξιοθέατα του Κορουσάντ, δόκτωρ;
Όχι, δεν έχω προλάβει.
Ευχαρίστως να σε ξεναγήσω όταν βρεις χρόνο.
Ευχαριστώ.
Οι στολές ήταν καλύτερες, πάντως.
Μου λείπουν τα φώτα του υπερδιαστήματος.
Εσένα τι σου λείπει, L52;
Τι μου λείπει;
Από το παρελθόν.
Όχι. Χαίρομαι που η Αυτοκρατορία...
Όχι, δεν το εννοούσα έτσι.
Φυσικά, στα τσακίδια.
Εννοώ στην καθημερινότητα, για παράδειγμα, το φαγητό.
Τίποτα;
Μάλλον,
θα έλεγα τα κίτρινα μπισκοτάκια που μας έδιναν για ξηρά τροφή;
- Ναι. - Σωστά.
- Πωπώ! - Τι μου θύμισες...
Δεν νομίζω ότι έχουν τέτοια στους κόσμους του Πυρήνα.
Όχι, δεν θα τα βρεις.
Εμένα, πάντως, μου άρεσαν τα κόκκινα.
- Είσαι τρελή. Τα μπισκοτάκια; - Γιατί, τι είχαν;
Αν δεν ξαναδώ ποτέ ξηρά τροφή στη ζωή μου,
- θα πεθάνω ευτυχισμένος. Εβίβα! - Μάλιστα.
Προτιμώ χίλιες φορές το ξερό σου χιούμορ.
Εντάξει.
Πιείτε!
Αλλεπάλληλα κτίρια και ουρανοξύστες
καλύπτουν ολόκληρη την επιφάνεια του Κορουσάντ.
Εξ αυτού του γεγονότος, ο Κορουσάντ είναι ένας από τους ελάχιστους πλανήτες-πόλεις,
γνωστοί και ως "οικουμενοπόλεις".
Μολονότι ο Κορουσάντ αποκαλείται συχνά "το κέντρο του γαλαξία",
δεν βρίσκεται επακριβώς στο...
Μισό λεπτό!
Μπισκοτάκια.
Καλημέρα, L52. Χαρούμενη Μπεντουντέι.
Άλλο ένα σετ για αρχειοθέτηση.
Καλημέρα.
Είδα την ομιλία σου χθες βράδυ.
Είχε πολύ ενδιαφέρον.
Ευχαριστώ.
Δεν ήξερα πως είχες τόση εμπειρία.
Αναρωτιέμαι γιατί σε έστειλαν εδώ.
Θα επιτελέσω με χαρά ό,τι μου ζητηθεί.
Να ξέρεις, πάντως...
Με συγχωρείς.
Έχω μείνει πίσω.
Σ' αφήνω να κάνεις τη δουλειά σου.
- Ευχαριστώ και πάλι. - Ναι.
Σου λιώνει.
Απλώς, έχει πάρα πολύ κόσμο.
Μου ήρθε λίγο απότομο.
Ένα τρισεκατομμύριο μόνιμοι κάτοικοι.
Απίστευτο.
Κι εργάζονται όλοι μαζί για να κάνουν κάτι καλύτερο.
Με κάνει να αισθάνομαι ασήμαντος.
Δεν θα συμφωνήσω.
Εγώ νιώθω ξεχωριστή,
αναλογιζόμενη όσα πέρασα για να ξανάρθω εδώ.
Ήσουν στον Κορουσάντ παλιότερα;
Εδώ εκπαιδεύτηκα, στην ακαδημία.
Δεν άλλαξαν και πολλά, αν εξαιρέσεις ότι έπεσε το καθεστώς.
Αν και ήταν αλλιώς τότε.
Πιστεύαμε ότι κάναμε το καλό.
Κι εγώ το σκέφτομαι αυτό ενίοτε.
Όλη η έρευνά μου έμεινε ημιτελής.
Ήμασταν κοντά σε σημαντικά επιτεύγματα.
Στα σωστά χέρια, οι ανακαλύψεις μας θα βοηθούσαν πολύ κόσμο.
Και γιατί δεν συνεχίζεις εδώ την έρευνά σου;
Δεν νομίζω πως είναι κάτι που ενδιαφέρει τη Νέα Δημοκρατία.
Οι ηθικές παράμετροι της κλωνοποίησης είναι περίπλοκες.
Δεν αρκεί που θα βοηθούσε τη Νέα Δημοκρατία;
Επειδή ακολουθούσαμε εντολές τυφλά βρεθήκαμε σ' αυτό το χάλι.
Εμπιστέψου το ένστικτό σου.
Η Νέα Δημοκρατία κάνει ό,τι μπορεί, αλλά δυσκολεύεται.
Υπάρχουν πολλοί άξιοι που θέλουν να βοηθήσουν.
Καταλαβαίνεις τι εννοώ;
Τι είναι αυτό;
Αυτό είναι η κορυφή του Ουμέιτ, του ψηλότερου βουνού στον Κορουσάντ.
Λένε ότι είναι το μοναδικό σημείο της επιφάνειας
όπου φαίνεται ο ίδιος ο πλανήτης.
Παράξενο.
Θες να τ' αγγίξεις;
- Επιτρέπεται; - Αν επιτρέπεται;
Ζήσε λιγάκι, δόκτωρ. Η Αυτοκρατορία έπεσε.
Παρακαλώ, μην αγγίζετε το Ουμέιτ.
Συγγνώμη.
Ήξερες τι θα συνέβαινε, έτσι;
Συγγνώμη.
Μη ρυπαίνετε.
Συγγνώμη.
Κάτσε να σου πάρω ένα φότον.
Η έκφρασή σου ήταν όλα τα λεφτά.
Συνεχίζετε να θεωρείτε άνετη την τρέχουσα κατοικία σας;
Ναι.
Είστε σε θέση να τηρείτε το πρόγραμμά σας;
Ναι.
Αισθάνεστε άγχος λόγω πίεσης στη δουλειά ή στον προσωπικό τομέα;
Όχι.
Έχετε αισθανθεί θυμό ή απέχθεια προς κάποιον συνάδελφό σας;
Όχι.
Έχετε αισθανθεί θυμό ή απέχθεια
προς την κυβέρνηση της Νέας Δημοκρατίας και τους εκπροσώπους της;
Όχι.
- Ευχαριστούμε που συνεχίζετε... - Να κάνω μια ερώτηση;
Σας ακούω.
Αν ήθελα να συνεχίσω την έρευνά μου για ψυχαγωγικούς σκοπούς, θα ήταν εφικτό;
Σύμφωνα με τον φάκελό σας,
η προγενέστερή σας έρευνα αφορούσε κλωνοποίηση και γενετική μηχανική.
Τέτοιου είδους έρευνα απαγορεύεται αυστηρά από τη Συνθήκη του Κορουσάντ,
άρθρο 13, υποπαράγραφος επτά.
Λυπάμαι.
Έχετε κάποια άλλη ερώτηση;
Μάλλον όχι.
Ευχαριστούμε που συνεχίζετε να αποτελείτε μέλος του Προγράμματος Αμνήστευσης.
Καλή σας μέρα.
Αυτό που λέγαμε τις προάλλες.
Για την έρευνά μου.
Το σκέφτηκα.
Ξέρω πως είναι σημαντική,
και στα χέρια της Νέας Δημοκρατίας θα μπορούσε να είναι ωφέλιμη.
Απλώς θέλω να το αποδείξω.
Φαίνεται ότι θέλεις να τη συνεχίσεις.
Ναι, μα πώς;
Τι χρειάζεσαι;
Όχι πολλά, για αρχή.
Μερικά εφόδια, ένα κινητό εργαστήριο.
Είναι ανόητη ιδέα, το ξέρω,
- αλλά πιστεύω... - Σταμάτα.
Θέλεις να βοηθήσεις τη Νέα Δημοκρατία, απλώς δεν το αντιλαμβάνονται ακόμα.
Θα σου βρούμε κινητό εργαστήριο.
Αλλά θα πρέπει να μετακινείσαι εκτός της επιτρεπόμενης ζώνης.
Όχι. Δεν μπορώ να το κάνω αυτό.
Αν το ανακαλύψουν, θα μας ξαναστείλουν στο Ίδρυμα Επανένταξης.
Κοίτα.
Έκανα πολλά για τα οποία ντρέπομαι.
Κι έχω πολλά επανορθώσω.
Αν όμως η έρευνά σου είναι τόσο σημαντική όσο λες,
θα το ρισκάρω.
Είναι πολύ επικίνδυνο.
Απλώς... Σκέψου το, εντάξει;
Καλημέρα, L52. Όλα καλά;
Ναι. Ευχαριστώ.
Όλος αυτός ο εξοπλισμός που αρχειοθετώ πάει για καταστροφή.
Έτσι φαίνεται.
Μα είναι μια χαρά.
Αυτοκρατορική τεχνολογία.
Ναι, μα θα μπορούσε να παράξει όφελος.
Αν είχα πρόσβαση στον εξοπλισμό, θα μπορούσα να σας δείξω πώς...
Να είμαι ειλικρινής μαζί σου;
Έχουμε μείνει πολύ πίσω.
Δεν μας έφταναν οι μάντρες με τα εκποιηθέντα της Αυτοκρατορίας,
έχουμε να παροπλίσουμε τον στόλο της Συμμαχίας.
Ελπίζω να καταλαβαίνεις.
Απλώς θα μπορούσα να φανώ χρήσιμος...
Θα χρειαζόταν έγκριση από τη διεύθυνση.
Θα μπορούσες να υποβάλεις αίτημα C-1023,
αλλά δεν έχω δει κάποιον αμνηστευμένο να το κάνει.
Θα πρέπει να ελέγξω αν γίνεται.
Δεν πειράζει.
Κάντε πως δεν ρώτησα.
Λυπάμαι, L52.
Ξέρω ότι δεν είναι εύκολο,
αλλά σε διαβεβαιώ πως βοηθάς πραγματικά τη Νέα Δημοκρατία.
Καλημέρα.
Αισθάνεστε άγχος λόγω πίεσης στη δουλειά ή στον προσωπικό τομέα;
Όχι.
Έχετε αισθανθεί θυμό ή απέχθεια προς κάποιον συνάδελφό σας;
Όχι.
Έχετε αισθανθεί θυμό ή απέχθεια
προς την κυβέρνηση της Νέας Δημοκρατίας και τους εκπροσώπους της;
Ζητώ συγγνώμη αν δεν με ακούσατε.
Έχετε αισθανθεί θυμό ή απέχθεια...
Όχι.
Ευχαριστούμε που συνεχίζετε...
Βασικός μας στόχος είναι να βοηθήσουμε την Αυτοκρατορία, σωστά;
Σωστά.
Κι αυτό υπερτερεί όλων των άλλων;
Ακριβώς.
Ευχαριστούμε που συνεχίζετε να αποτελείτε μέλος του Προγράμματος Αμνήστευσης.
Καλή σας μέρα.
Το κινητό εργαστήριο... Πάμε να το πάρουμε.
Ωραία.
Αύριο το βράδυ;
Βοηθάς τη Νέα Δημοκρατία.
Κάνεις το σωστό.
Χαλάρωσε.
Ακολούθησέ με.
Πάρε βαθιά ανάσα, δόκτωρ.
Όλα θα πάνε καλά.
Να θυμάσαι γιατί το κάνουμε.
Συγκρατήσου, δόκτωρ.
Δεν το 'χω όπως εσύ.
Θα το συνηθίσεις.
Τάουνγκσντεϊ, έτσι;
Πού πάμε;
Στις μάντρες εκποιηθέντων.
Ξέρεις, τα αντικείμενα που απογράφεις.
Τι;
Τα σκάφη της Αυτοκρατορίας θα έχουν κινητά εργαστήρια.
Ναι, αλλά είναι... αυτοκρατορικά.
Όχι πια.
Τώρα είναι παλιατζούρες.
Θα μπούμε, θ' αρπάξουμε ό,τι θες
και θα γυρίσουμε στη Στέγη αμέσως.
Το έχεις ξανακάνει αυτό;
Πού νομίζεις ότι βρήκα τα μπισκότα;
Εισιτήρια, παρακαλώ.
- Ευχαριστώ. - Ακολούθησέ με.
Εισιτήρια, παρακαλώ.
Προχώρα. Έρχομαι από πίσω σου.
Θα τα καταφέρεις.
Μπράβο, δόκτωρ.
Ευχαριστώ.
Συνέχισε.
Τάουνγκσντεϊ, έτσι;
Αυτό θέλει δουλίτσα.
- Συγγνώμη. - Πρόσεχε!
Είμαστε στο τελευταίο βαγόνι.
Πλησιάζουμε στο Ντεπό Νηών, πρώτη στάση.
Θα πηδήξουμε.
Τι;
Έχε μου εμπιστοσύνη.
Προσεχώς, άφιξη στο Ντεπό Νηών.
Και...
Τώρα!
Πρώτη φορά κάνω κάτι τέτοιο.
Σίγουρα είμαστε μόνοι;
Ναι.
Όλα τα σκάφη είναι παροπλισμένα.
Δεν φυλάσσονται.
Σίγουρα σε προσπέρασα εκατό φορές στο σκάφος του Γκίντεον.
Συγγνώμη που δεν συστήθηκα ποτέ.
Όχι. Μη μου ζητάς συγγνώμη.
Δεν ήταν έτσι τα πράγματα τότε.
Όχι.
Τώρα, όμως, είναι.
Ιλάια Κέιν, αξιωματικός διαβιβάσεων.
Δόκτωρ Πεν Πέρσινγκ, επιστήμων.
Χαίρω πολύ, δόκτωρ Πέρσινγκ.
Να το.
Έχει όλα όσα χρειάζεσαι;
Είναι τέλειο.
Θα πάρω μόνο ό,τι χρειάζομαι.
Θα πάνε όλα για παλιοσίδερα.
Θυμάμαι την πρώτη φορά που βρέθηκα σε τέτοιο εργαστήριο.
Δεν πίστευα ότι τα κατάφερα.
Η μητέρα μου ήταν γιατρός στην πόλη όπου μεγάλωσα.
Περνούσα μέρες στο ιατρείο της κι ονειρευόμουν ένα εργαστήριο σαν αυτό.
Αλλά όταν εντέλει βρέθηκα σε ένα...
Ήξερες ανέκαθεν τι ήθελες να κάνεις.
Όσο με θυμάμαι.
Εσύ;
Τι ήθελες να γίνεις;
Δεν είχα τη δυνατότητα να το πολυσκεφτώ.
Τι ήταν αυτό;
Το σκάφος που συστέλλεται.
Συνέχισε να μαζεύεις.
Πάω να φυλάξω τσίλιες.
Πώς θα γυρίσουμε πίσω;
Τρέχα!
Ακίνητοι!
Αμνηστευμένε επιστήμονα L52, ψηλά τα χέρια. Συλλαμβάνεσαι.
Σταθείτε.
Ψηλά τα χέρια, L52.
Περιμένετε.
Όχι!
Καλημέρα, δόκτωρ.
Ακούστε, να σας εξηγήσω.
- Δεν είχα σκοπό... - Δεν χρειάζεται.
Η αμνηστευμένη αξιωματικός G68 υπέβαλε ήδη αναφορά.
Τι;
Τι σας είπε;
Αντιλαμβανόμαστε πως η προσαρμογή είναι δύσκολη.
Όχι. Μάλλον κάνετε λάθος.
- Εγώ δεν... - Θα σε βοηθήσουμε.
Η Αυτοκρατορία σάς υπέβαλε σε σοβαρή πλύση εγκεφάλου.
Σταθείτε. Αυτός είναι ιδεογδάρτης.
Είναι ένας Καταπραϋντής 602.
Μη επεμβατική, πειραματική θεραπεία
που εγκρίθηκε πρόσφατα για επανένταξη.
Όχι, είναι ιδεογδάρτης.
Ο μηχανισμός είναι παρεμφερής,
αλλά σε χαμηλή τάση,
δύναται να απαλύνει επιλεγμένες τραυματικές αναμνήσεις.
Θα δεις ευχάριστα χρώματα, θ' ακούσεις έναν θρόισμα,
και σε χρόνο μηδέν, θα έχεις ανακουφιστεί.
- Θα σβήσετε το μυαλό μου. - Καμία σχέση.
Δεν είμαστε στην Αυτοκρατορία.
Η συσκευή αυτή είναι θεραπευτική.
Έλαβα κι ο ίδιος αυτήν τη θεραπεία, και αναζωογονήθηκα.
Αφήστε με να σας εξηγήσω.
Να βοηθήσω ήθελα.
Δεν θ' αργήσει πολύ.
Θα είμαι εδώ όταν θα ξυπνήσεις.
Δεν καταλαβαίνετε.
Αυτή με πήγε εκεί. Ήταν παγίδα.
Σας παρακαλώ, να βοηθήσω ήθελα.
Μου την έστησε. Σας παρακαλώ.
Μου την έστησες.
Γιατί μου την έστησες;
Σας παρακαλώ...
Νόμιζα πως τα πήγαινε καλά.
Έκανες το σωστό.
Ευχαριστώ.
Ξέρω ότι θα τον βοηθήσει.
Ναι.
Η συμβολή σου στο πρόγραμμα είναι αξιέπαινη.
Χαίρομαι που για καθέναν που αποτυγχάνει, υπάρχει κάποιος σαν εσένα που επιτυγχάνει.
Αυτό θα του προσφέρει ανακούφιση.
Πάμε;
Θα σε πείραζε να μείνω;
Μπορεί να ξανακύλησε, μα είναι φίλος.
Νοιάζομαι γι' αυτόν.
Ασφαλώς.
Ναι, μπορείς να μείνεις.
Σε μεταφέρω σε κρυψώνα των Μανταλόριαν.
Έτσι επιβιώσαμε στα χρόνια της εξορίας.
Το γνωρίζω.
Η τοποθεσία είναι μυστική, και είσαι προσκεκλημένη μου.
Συνεχίζουν να ζουν παραδοσιακά;
Ναι. Καλύτερα να μη βγάλεις την περικεφαλαία σου. Άκουσέ με.
Φυσικά.
Μην πλησιάζεις άλλο.
Είσαι αποστάτης, Ντιν Τζάριν.
Όχι πια.
Πήγα στα ορυχεία του Μάνταλορ.
Αδύνατον.
Τα ορυχεία κατέρρευσαν στην Εκκαθάριση.
Ο πλανήτης είναι καταραμένος.
Αυτά είναι ψεύδη για να μείνουμε εξόριστοι.
Πώς ξέρουμε ότι δεν ψεύδεσαι εσύ;
Λέει την αλήθεια.
Ήμουν μάρτυρας.
Και ποια είσαι εσύ, Γλαύκα;
Είμαι η Μπο-Κατάν, της φατρίας Κριζ.
Ο Οίκος σου ξεστράτισε από το Μονοπάτι. Είστε και οι δύο αποστάτες.
Πήγαμε στα Ύδατα της Ζωής.
Ορίστε η απόδειξη.
Θα το δούμε.
Ο Ντιν Τζάριν ισχυρίζεται ότι κολύμπησε στα Ύδατα της Ζωής.
Είναι αλήθεια;
Ναι. Έχω αποδείξεις.
Ήμουν μάρτυρας.
Έπεσε στο νερό και τον τράβηξα έξω.
Λέει την αλήθεια.
Είναι όντως τα Ύδατα της Ζωής.
Ντιν Τζάριν, εξιλεώθηκες.
Αυτός είναι ο τρόπος.
Και, Μπο-Κατάν Κριζ, σύμφωνα με το Δόγμα, εξιλεώθηκες κι εσύ.
Μα δεν ακολουθώ το Μονοπάτι.
Κολύμπησες στα Ύδατα;
Ναι.
Έβγαλες έκτοτε την περικεφαλαία σου;
Όχι.
Τότε, μπορείς να μείνεις στην κρυψώνα μας, σύμφωνα με τα έθιμα των προγόνων σου.
Μπορείς να φύγεις όποτε επιθυμείς.
Ως τότε, είσαι μία από εμάς.
Καλώς όρισες, Μπο-Κατάν της φατρίας Κριζ.
Αυτός είναι ο τρόπος.
Απόδοση διαλόγων: Φίλιππος Ηρακλειώτης